غلام احمد چشتی

غلام احمد چشتی المعروف بابا جی اے چشتی  (پیدائش: 17 اگست، 1905ء - وفات: 25 دسمبر، 1994ء) پاکستان سے تعلق رکھنے والے برصغیر پاک و ہند کے نامور فلمی موسیقار تھے۔ لازوال دھنوں کے خالق شہرۂ آفاق بھارتی موسیقار خیام ان کے شاگرد تھے۔

حالات زندگی 
جی اے چشتی 17 اگست، 1905ء کو جالندھر، برطانوی ہندوستان میں پیدا ہوئے۔ ان کا پورا اور اصلی نام غلام احمد چشتی تھا۔ بچپن سے بابا چشتی موسیقی کے شیدائی تھے اور اسکول میں نعت خوانی کے لیے شہرت رکھتے تھے۔ کچھ عرصے بعد وہ لاہور میں آئے تو برصغیر میں اسٹیج ڈراموں کی ترویج کرنیوالے آغا حشر کاشمیری نے بابا چشتی کی صلاحیتوں کو بھانپتے ہوئے انہیں اپنی کمپنی میں ملازمت دیدی، جہاں انہیں موسیقی کی تربیت حاصل کرنے کا موقع ملا۔

بابا چشتی نے ہی لاہور میں میڈم نورجہاں کو 1935ء میں ایک اسٹیج ڈرامے میں متعارف کروایا تھا، انہوں نے 1936ء میں دین و دنیا کے نام سے بنائی جانے والی فلم کی موسیقی دے کر اپنے فلمی کریئر کا آغاز کیا۔ تقسیم ہند سے قبل انہوں نے کئی فلموں کی موسیقی دی۔ 1949ء میں جب وہ پاکستان آئے تو اس وقت تک وہ 17 فلموں کی موسیقی ترتیب دے چکے تھے جن میں فلم سوہنی ماہیوال  اور شکریہ کے نام سرفہرست تھے۔ پاکستان میں بابا چشتی کی پہلی فلم شاہدہ تھی یہاں انہوں نے مجموعی طور پر 152 فلموں کی موسیقی ترتیب دی اور 5000 سے زیادہ نغمات تخلیق کیے۔

ان کی مشہور فلموں میں پھیرے، مندری، لارے، گھبرو، بلو، سسی، پتن، نوکر، دلا بھٹی (پنجابی فلم)، لخت جگر، ماہی منڈا، مس 56، یکے والی، گمراہ، خیبر میل، مٹی دیاں مورتاں، رانی خان، عجب خان، ڈاچی، چن مکھناں، ماں پتر، قادرا، چن پتر، بھائی چارہ، رب راکھا، غیرت تے قانون، چن تارا اور قاتل تے مفرور شامل ہیں۔ بابا چشتی نے جن گلوکاروں کو فلمی صنعت سے متعارف کروایا ان میں ملکہ ترنم نورجہاں، زبیدہ خانم، سلیم رضا، نسیم بیگم، نذیر بیگم، مالا، مسعود رانا اور پرویز مہدی کے نام شامل ہیں جبکہ ان کے شاگرد موسیقاروں میں رحمن ورما اور شہرۂ آفاق بھارتی موسیقار خیام کے نام سرفہرست ہیں۔

فلمی موسیقی

اردو 
 سچائی 1949ء
 شاہدہ 1949ء (بہ اشتراک ماسٹر غلام حیدر)
 انوکھی داستان 1950ء
 سسی 1954ء
 طوفان 1955ء
 محفل 1955ء
 نوکر 1955ء
 حقیقت 1955ء
 سوتیلی ماں1956ء
 مس 56 1956ء
 لخت جگر 1956ء
 سردار 1957ء
 نغمۂ دل1959ء
 خان بہادر 1960ء
 خیبر میل 1960ء
 دلِ ناداں 1960ء*
سلطنت 1960ء*
بغاوت 1963ء

پنجابی 
 پھیرے1949ء
 مندری 1949ء
 گھبرو 1950ء
 لارے 1950ء
 بلو 1951ء
 دلبر 1951ء
 بلبل 1955ء
 پتن 1955ء
 ماہی منڈا 1956ء
 گڈا گڈی 1956ء
 مورنی 1956ء
 دلا بھٹی 1956ء
 یکے والی 1957ء
 جگا 1958ء
 جٹی 1958ء
 شیرا 1959ء
 مٹی دیاں مورتاں 1960ء
 رانی خان 1960ء
 آبرو 1960ء
 عجب خان 1961ء
 زرینہ 1962ء
 جمالو 1962ء
 رشتہ 1963ء
 میرا ماہی1964ء
 ڈاچی1964ء
 زمیندار1966ء
 راوی پار1967ء
 چن مکھنا1968ء
 چن ویر1969ء
 خون پسینہ1972ء
 ہیرا 1972ء
 دھرتی دے لال 1974ء
 ماں صدقے 1974ء

مشہور نغمات 
 اے جذبہ دل گر میں چاہوں
 میری چنی دیاں ریشمی تنداں
 چن میرے مکھناں
تانگے والا خیر منگدا نے

اعزازات 
حکومت پاکستان نے جی اے چشتی کی فنی خدمات کے اعتراف کے طور پر انہیں1989ء کو صدارتی اعزاز برائے حسن کارکردگی عطا کیا۔

وفات 
جی اے چشتی 25 دسمبر، 1994ء کو لاہور، پاکستان میں حرکت قلب بند ہوجانے کے باعث وفات پاگئے۔ وہ لاہور میں قبرستان سوڈے والی، ملتان روڈ میں سپردِ خاک ہوئے۔

مزید دیکھیے
پیر کاشف علی چشتی

حوالہ جات 

1905ء کی پیدائشیں
1994ء کی وفیات
بیسویں صدی کے گلوکار
پاکستانی سنی
پاکستانی غنائی شعرا
پاکستانی مسلم شخصیات
پاکستانی موسیقار
پاکستانی نغمہ ساز
پاکستانی نغمہ نگار
پنجابی شخصیات
پنجابی گلوکار
تمغائے حسن کارکردگی وصول کنندگان
جالندھر کی شخصیات
لاہور کے موسیقار
لاہوری شخصیات
وفیات بسبب دورہ قلب
ہندوستانی موسیقار
پنجابی زبان کے گلوکار
چشتی شخصیات
بیسویں صدی کے ہندوستانی گلوکار